Al-Aqsa-martyrenes brigader

al-Aqsa-martyrenes brigader (arabisk: ) er en militant palestinsk bevegelse som ble dannet i begynnelsen av den andre intifada. Gruppens mål er et uavhengig Palestina i områdene som ble okkupert av Israel i 1967. Al-Aqsa-martyrenes brigader har ikke som mål å opprette en islamsk stat, men har tidvis benyttet islam for å oppmuntre til kamp mot Israel. I begynnelsen konsentrerte de seg om israelske mål i de palestinske områdene, men i løpet av den andre intifada gjennomført de også angrep og selvmordsaksjoner inne i Israel. Al-Aqsa-martyrenes brigader har sitt navn etter Al-Aqsa-moskeen på Tempelhøyden i Jerusalem.Dagbladet - Minileksikon om Midtøsten (2002) I 2002 satte USA dem opp på sin liste over terrororganisasjon.Dagbladet - På flukt fra Israels dødsskvadroner (22.03.2002) «USA har satt al-Aqsa-martyrenes brigader på sin liste over terroristorganisasjoner.» De blir også betraktet som en terrororganisasjon av EU.Fædrelandsvennen - Fakta Fatah og Hamas (25.01.2006, s.13) «Den militante gruppen al-Aqsa martyrenes brigader, som av USA og EU blir betraktet som en terrororganisasjon, har sitt utspring i Fatah, men er ikke under Fatah-ledelsens kontroll.»

Flere regner gruppen som en væpnet fraksjon av Fatah-partiet. De har imidlertid aldri blitt offisielt godkjent eller støttet av Arafat og Fatah, selv om brigadens medlemmer er eller har vært medlemmer av ungdomsbevegelsen i Fatah, Shabiba. Israelske styrker har ofte rettet aksjoner mot gruppens ledere, og i januar 2002 ble Al-Aqsas tidligere leder på Vestbredden, Raed al-Karmi, drept i en eksplosjon.NTB - Fakta om al-Aqsa martyrenes brigader (30.06.2003) Al-Aqsa-brigadene er ingen strukturert organisasjon, men består av løse celler og mangfoldige ledere i de okkuperte områdene. Dette har gjort det vanskelig for de palestinske myndighetene å kontrollere gruppa.Dagbladet - Fatahs egne bråkmakere (23.1.2006) De har også vært i voldelige konfrontasjoner med palestinske sikkerhetsstyrker, og sommeren 2004 forsøkte medlemmer av gruppen å storme hovedkvarteret til den militære etterretningens kontorer i byen Rafah.Dagbladet - Blodige sammenstøt på Gazastripen (19.7.2004) «De skadde, som er medlemmer av Al-Aqsa-martyrenes brigader, var blant rundt 150 palestinere som forsøkte å storme hovedkvarteret til den militære etterretningens kontorer i byen Rafah.» I 2003 skal medlemmer av gruppen ha banket opp den palestinske guvernøren i Jenin på Vestbredden. Bakgrunnen skal ha vært misnøye med at statsminister Mahmoud Abbas hadde vært for ettergivende overfor Israel, samt at de beskyldte guvernøren for å ha ha samarbeidet med israelerne om et drapsforsøk mot et av deres medlemmer og for å ha underslått offentlige penger fra et utviklingsprosjekt.Dagbladet - Palestinere julte opp sin guvernør (20.7.2003) Gruppens bånd til Fatah førte i 2007 til at de havnet i voldelige konfrontasjoner med Hamas på Gazastripen.Aftenposten - Palestinere dreper hverandre i gatene (15.06.07)

I mai 2002 publiserte Israels utenriksdepartement en rapport som de hevdet var bevis for at president Yasir Arafat var personlig innblandet i planleggingen og utførelsen av terrorangrep utført av al-Aqsa-martyrernas brigader.The Involvement of Arafat, PA Senior Officials and Apparatuses in Terrorism against Israel, Corruption and Crime Israel har anklaget Marwan Barghouti for å være leder av gruppen.

 Opphav 
Al-Aqsa-martyrenes brigader er antatt å være en gren av Tanzim-militsen, som er en militær fløy av Fatah og som ble ledet av Marwan Barghouti.Dagbladet - Slipp denne mannen fri! (17.6.2007)

Enkelte har hevdet at gruppen sprang ut av Fatahs behov for å vise motstand overfor israelske militærraid på palestinsk territorium under den andre intifada. Brigaden fikk frihet til å operere av de palestinske myndighetene. Dette førte til at Israel forsøkte å knytte grupperingens handlinger til Arafat, noe som skulle bli en medvirkende årsak til at Israel rettet et hardt angrep mot de palestinske myndighetene i 2002.BBC - Profile: Al-Aqsa Martyrs' Brigades (1.7.2003)

Referanser

 Eksterne lenker 


Kategori:Palestinske militante organisasjoner